Cuneiform Tablet KTS 1 22b
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma a-šùr-ma-lik-ma 6 ma-na ḫu-sà-ra-am áb-na-am lá-kà-pá-am ku-nu-ki-a ú-zu-a DUMU i-dí-a-šùr na-áš-a-kum a-bi₄ a-ta be-lí a-ta lu a-na tám-kà-ru-tim lu a-na ma-lá ta-le-e-ú dí-in-šu-ma KÙ.BABBAR a-na a-lim{ki} ša-ak-ší-dí i-na ḫa-kà ú-kà-li-im-ši-ma ší-ma-am ú-kà-lu-nim ú-lá KÙ.BABBAR šu-ma a-na bu-ru-uš-ḫa-dum tù-šé-ba-al-ší 5 ma-na KÙ.BABBAR me-eḫ-ra-tim i-na ra-mì-ni-kà šé-bi₄-lá-ma a-ta i-na ší-im áb-nim li-qé a-na KÙ.BABBAR 5 ma-na ša i-na ra-mì-ni-kà tù-šé-ba-lá-ni gi₅-mì-lam lá-ḫi-ib-lá-kum